ຕອນເຊົ້າວັນທີ 31 ສິງຫາ, ຄະນະຜູ້ແທນຄະນະບໍລິຫານງານສູນກາງພັກກອມມູນິດຫວຽດນາມ, ປະທານປະເທດ, ສະພາແຫ່ງຊາດ, ລັດຖະບານ, ຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ໄປວາງພວງມາລາ, ເຂົ້າສຸສານໄວ້ອາໄລປະທານໂຮ່ຈິມິນ.
ເຂົ້າຮ່ວມພິທີໄວ້ອາໄລມີ: ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ຫງວຽນຝູຈ້ອງ; ທ່ານອະດີດເລຂາທິການໃຫຍ່ ເລຂາຟຽວ, ທ່ານ ນົງດຶກແມ້ງ; ທ່ານປະທານປະເທດ ເຈີ່ນດ້າຍກວາງ; ທ່ານອະດີດປະທານປະເທດ ເຈີ່ນດຶກເລືອງ; ທ່ານນາຍົກລັດຖະມົນຕີ ຫງວຽນຊວນຟຸກ; ທ່ານອະດີດນາຍົກລັດຖະມົນຕີ ຫງວຽນເຕີນຢຸງ; ທ່ານນາງປະທານສະພາແຫ່ງຊາດ ຫງວຽນທິກິມເງິນ; ອະດີດປະທານສະພາແຫ່ງຊາດ ຫງວຽນວັນອານ; ທ່ານປະທານສູນກາງແນວໂຮມປະເທດຊາດຫວຽດນາມ ເຈີ່ນແທງເໝີນ.
ພ້ອມກັນເຂົ້າຮ່ວມມີບັນດາການນຳ, ອະດີດການນຳພັກ, ລັດ; ບັນດາກຳມາທິການກົມການເມືອງ, ເລຂາສູນກາງພັກ, ຮອງປະທານປະເທດ, ຮອງນາຍົກລັດຖະມົນຕີ, ຮອງປະທານສະພາແຫ່ງຊາດ; ບັນດານັກປະຕິວັດຜູ້ອະວຸໂສ ແລະ ການນຳບັນດາຄະນະ, ກະຊວງ, ຂະແໜງການ, ອົງການຈັດຕັ້ງຂັ້ນສູນກາງ.
ພວງມາລາຂອງຄະນະມີແຖວໜັງສືຂຽນວ່າ “ສະແດງຄວາມຮູ້ບຸນຄຸນປະທານໂຮ່ຈິມິນຜູ້ຍິ່ງໃຫຍ່ຕະຫຼອດໄປ”. ດ້ວຍຄວາມຮູ້ບຸນຄຸນຢ່າງລົ້ນເໜືອ, ບັນດາການນຳພັກ, ລັດໄດ້ກົມຫົວໄວ້ອາໄລຫາປະທານໂຮ່ຈິມິນ, ເຊິ່ງເປັນຜູ້ນຳທີ່ມີຄວາມເກັ່ງກ້າສາມາດ, ນັກວິລະຊົນປົດປ່ອຍຊາດ, ນັກວັດທະນະທຳທີ່ມີຊື່ສຽງໃນໂລກ.
ຕໍ່ຈາກນັ້ນແມ່ນບັນດາຄະນະຜູ້ແທນຂອງພາກສ່ວນຕ່າງໆເຂົ້າວາງພວງມາລາ, ເຂົ້າສຸສານໄວ້ອາໄລປະທານໂຮ່ຈິມິນ ຕາມລຳດັບ.
(ແຫຼ່ງຄັດຈາກ VOV)